Tabadut-is er SALḤI Muḥend Akli, sb21 : D akud yettilin kan deg uḍris n tsekla. Deg-s sin lesnaf : akud n uferriɣ ( neɣ n teḥkayt ) d wakud n tsiwelt. Akud n teḥkayt d amseḍfer n yineḍruyen seg mi ara tebdu teḥkayt alarmi tekfa. Ma yella d akud n tsiwelt d amseḍfer n yineḍruyen akken i ten-id-yeḥka umsawal. Zemren ad ɛedlen sin lesnaf-a n wakud, akken diɣen zemren ad mxallafen. Ad ɛedlen ma yella ineḍruyen yeḥka-ten-id umsawal akken mseḍfaren deg wakud. Ad yemxallef wakud n tsiwelt netta d wakud n teḥkayt ma yella amsawal ur d-yeḥki ara ineḍruyen akken mseḍfaren deg wakud.